PLÁN PRÁCE
Žiackej školskej rady na školský rok 2021/2022

PaedDr. Michaela Štrbová

Úvod:

V zmysle platnej legislatívy pracuje na našej škole žiacka školská rada, ktorá plní
formu študentskej samosprávy a jej hlavným zámerom je podieľať sa na výchove žiakov našej
školy, ktorí budú aktívne pracovať v škole i mimo nej v oblasti školského a verejného života.
Prostredníctvom žiackej školskej rady majú žiaci možnosť demokraticky ovplyvňovať
dianie v škole, participovať na ňom, vyslovovať svoje nároky a požiadavky. Žiaci si
prostredníctvom žiackej školskej rady trénujú svoje komunikačné zručnosti, osvojujú si štýl
asertívneho správania, posilňujú si svoje rozhodovacie kompetencie, získavajú vedomie o
svojich právach, preberajú na seba zodpovednosť. Naším cieľom je podporovať a organizovať
činnosť študentskej samosprávy počas celého školského roka, a tak informovať školskú i
mimoškolskú verejnosť o potrebách a problémových oblastiach našich žiakov.

**Cieľ práce:**

− podporovať komunikáciu a spoluprácu žiakov a vedenia školy;
− rozvíjať u žiakov organizačné a komunikačné schopnosti;
− organizovať študentské súťaže a kultúrne akcie;
− zlepšiť disciplínu v škole;
− organizovať brigády na skrášlenie areálu školy;
− organizovať a zúčastňovať sa finančných zbierok pre dobročinné účely;
− realizovať verejnoprospešné projekty;
− zlepšiť komunikáciu medzi triedami a ročníkmi navzájom;
− zapájať sa do celosvetovo uznávaných akcií vlastnými aktivitami;
− plniť úlohy plánu práce žiackej školskej rady;
− spolupodieľať sa na organizovaní školských akcií;
− šíriť dobré meno a status našej školy.

**Plán zasadnutí žiackej školskej rady 2021/2022**

**SEPTEMBER**

* Zasadnutie žiackej školskej rady
* Štatút žiackej školskej rady
* Zvolenie predsedu, podpredsedu, zapisovateľa, kultúrneho referenta a referenta pre zverejňovanie informácií
* Schválenie plánu práce ŽŠR na školský rok 2021/2022
* Informačná nástenka
* 13.9. Medzinárodný deň čokolády – informačný materiál, podávanie čokolády, pozitívne účinky

**OKTÓBER**

* Zasadnutie žiackej školskej rady
* Mesiac úcty k starším - výroba plagátov a pozdravov (II.stupeň )
* Hodina deťom (21.10.) – zbierka uskutočnená členmi ŽŠR
* 21.10. Deň jabĺk
* Súťaž vyrezávanie tekvíc (celá škola)

**NOVEMBER**

* Zasadnutie ŽŠR
* Zober loptu nie drogu – deň proti drogám, aktivity + loptové hry (II. stupeň)
* Tematický piatok (druhý piatok v mesiaci) - obleč sa do farieb svojej triedy

**DECEMBER**

* Zasadnutie ŽŠR
* Mikuláš na našej škole
* Vyhlásenie súťaže o najkrajšie vianočne vyzdobenú triedu
* Vianočná pošta (Vianočné pozdravy)
* Obdaruj kamaráta milým darčekom
* Vianočný program - „Trieda baví triedu“ (všetky ročníky školy)
* Triedne večierky

**JANUÁR**

* Zasadnutie ŽŠR
* Súťaž o najkrajšieho snehuliaka
* Hra o trón
* Deň komplimentov 24.1.

**FEBRUÁR**

* Zasadnutie ŽŠR
* Vyhodnotenie činnosti ŽŠR za I. polrok
* Červená je farba láska (14.2. 2022 – pondelok)
* Karneval

**MAREC**

* Kniha s dobrým úmyslom
* Deň učiteľov – poďakovanie v zborovni
* Súťaž o najoriginálnejší darček pre svoju pani učiteľku triednu/triedneho.
* Svetový deň vody – 22.3. (tvorba triednych posterov)

**APRÍL**

* 1.apríl – deň naopak (starší učia mladších), Aké je to byť v koži študenta a učiteľa
* Deň narcisov
* Svetový deň zdravia – 7.4. 2022 – súťaž o najzdravšie raňajky - bodovanie
* Deň Zeme – environmentálne aktivity (22.4.) skrášľovanie okolia školy

**MÁJ**

* Tematický piatok – pásikový deň
* 15.5. Svetový deň rodiny – (výtvarná súťaž)
* Spätná väzba od tried na aktivity a činnosť ŽŠR

**JÚN**

* Zasadnutie žiackej školskej rady
* Športový turnaj učitelia – žiaci (1.6.)
* Vedomostná súťaž podľa predlohy „Milujem Slovensko“
* Deň najlepších priateľov 8.6.
* Školský výlet ŽŠR
* Vyhodnotenie práce ŽŠR

Plán práce aktivít žiackej školskej rady je otvorený dokument, môže sa počas školského roka meniť alebo dopĺňať. Z hľadiska bezpečnosti budú aktivity realizované v súlade s opatreniami v rámci ochrany pred COVID-19. V prípade uzatvorenia školy z pandemických dôvodov sa aktivity ŽŠR nebudú konať.